बताते हैं कि ब्रांड-एंबेसेडर को अब पूरी तरह पार्टी की दक्षिण दिशा में ठिकाने लगाया जा चुका है. लेकिन ब्रांड-एंबेसेडर और पा की कोशिशें हैं कि वह अपना रूतबा वापस हासिल कर सकें. इसके लिए हाल ही उन्‍होंने अपने एक पारिवारिक समारोह गोमतीनगर में कराया था. इसमें दिल्‍ली, मुम्‍बई और गुड़गांव आदि समेत देश के प्रमुख बि‍ल्‍डरों को निमंत्रित किया गया था. यह भी खूब प्रचारित किया गया कि इस समारोह में नेतृत्‍व के बड़े दिग्‍गज मौजूद रहेंगे. लेकिन ऐन वक्‍त पर दिग्‍गज लोग वहां पहुंचे ही नहीं. लेकिन चर्चाएं हैं कि इस समारोह में इतना ज्‍यादा उपहार-गिफ्ट वसूल लिए कि उसे घर तक पहुंचाने के लिए बाकायदा दो ट्रक मंगवाने पड़े. चर्चाएं तो यह भी हैं कि हाल ही उन्‍हें अपने ही चुनाव क्षेत्र में आयोजित एक कार्यक्रम में बुलाया ही नहीं गया था. लेकिन चूंकि यह उनके चुनाव क्षेत्र का मामला था, सो वे खुद ही वहां पहुंच गये.